08.08.2017
Нанҳәамза 8, Алада Уаҧстәыла Ареспубликаҟны иҟалаз нанҳәамзазтәи аибашьра жәышықәса ахыҵра амш аҽны, Аҧсны Аҳәынҭқарра Ахада Рауль Ҳаџьымбеи Алада Уаҧстәыла Ареспублика Ахада Анатоли Бибилови ҭелла реицәажәара мҩаҧысит.
«Иахьатәи амш Алада Уаҧстәылеи Аҧсни ирықәынхо ажәларқәа ргәалашәараҿы наунагӡа иаанхоит. Ари амш азы жәшықәса раҧхьа ақырҭуа ган ҳажәларқәеи дареи рыбжьара ишьақәгылаз аизыҟазаашьақәа рызҵаара еибашьрала иаӡбарц аҽазнашәеит. Усҟан Урыстәыла иахагылаз аполитикатә еиҳабыра агәаҕьра ду аарҧшны, Алада Уаҧстәыла иадгылеит, уи амилаҭ шьаҭанкыла ақәӡаара алмыршаразы. Ахақәиҭреи ахьыҧшымреи раагаразы зхы иамеигӡаз аҵеицәа хашҭра рықәым», - иҳәеит Рауль Ҳаџьымба.